सड़क सुरक्षा सप्ताह से इस बार युवाओं को जोड़ेगी पुलिस
जनवरी में शुरू होने वाले सड़क सुरक्षा सप्ताह के तहत शुक्रवार को पुलिस कंट्रोल रूम में हुई बैठक में 55 सामाजिक संगठनों ने हिस्सा लिया। इस बार युवाओं को भी जोड़ा जाएगा।
पुलिस कंट्रोल रूम के सभागार में हुई इस बैठक में एसपी मुख्यालय अखिलेश झा, एएसपी ट्रैफिक पंकज श्रीवास्तव के साथ संगठन के प्रतिनिधि मौजूद थे। इस बार यह सप्ताह 10 जनवरी से 16 जनवरी 2016 तक ‘रोड सेफ्टी-टाइम टू एक्शन’ थीम पर मनाया जाएगा। इसमें बच्चों के लिए चित्रकला, वाद-विवाद आदि प्रतियोगिताओं के साथ-साथ वाहन चालकों के प्रशिक्षण, संगोष्ठी, यातायात नियमों का पालन करने वाले वाहन चालकों का सम्मान आदि कार्यक्रम होंगे। इनमें सामाजिक संगठन सहयोग करेंगे।
बैठक में रचित अग्रवाल ने गली-मोहल्ले, कॉलेजों, स्कूलों के बच्चों को जोड़ने के लिए एक फॉर्म भरकर आमंत्रित करने का सुझाव दिया। उसने यह भी कहा मुख्य मार्गो पर यातायात व्यवस्था संभालने पर प्रोत्साहन के लिए एक प्रमाण पत्र दिया जाना चाहिए। इन सुझावों को अधिकारियों ने हाथोंहाथ लिया और इसकी व्यवस्था करवाने की बात कही।
जनवरी में ‘रोड सेफ्टी-टाइम टू एक्शन’ थीम पर मनेगा
hin_Deva hin_Deva hin_Deva hin_Deva bho_Deva